LITURGI TIL FORBØNSGUDSTJENESTE EL. ANDAGT FOR IRAK

Præludium

Salme:

Hilsen

Indledningskollekt/bøn

Læsning (evt. Salmernes Bog, Salme 7 v. 2-3 og 11-18 el. Salme 28)

Trosbekendelse

Salme:

Evangelium (evt. Matt. 5,1-12 el. Matt 25,31-40)

Refleksion

Lystænding (for alle dem der lider og forfølges)

Salme:

Fadervor

Velsignelse

Salme:

Postludium

**Bøn for Nordirak og Mellemøsten**

Himmelske far, du som selv er til stede midt i blandt os med dit Ord og i din Ånd til trøst og liv:

I dag tænker vi særligt på alle de mennesker, der lider i Nordirak og andre steder i Mellemøsten.

Vi beder for vore kristne brødre og søstre, som forfølges og lider ondt, fordi de tror på dig og har lagt deres liv i dine hænder. Hold dem fast ved dit ord og giv dem mod til at holde ud i de prøvelser, de står midt i.

Vi beder for alle dem, der er fanget i de irakiske byer og bjerge, som sulter og tørster og frygter for fremtiden. Lad nødhjælp nå frem til dem, så de kan mærke at de ikke er glemt af omverdenen. Lad dit lys skinne i mørket og værn deres håb om et værdigt liv i fred og frihed.

Vi beder for dem, der har glemt, hvad medmenneskelighed og kærlighed er, at de må få indsigt og mod til at bryde med hadets, voldens og gengældelsens magt.

Vi beder om forsoning mellem folk i Mellemøsten, så de på tværs af religioner, kulturer og grænser kan genkende hinanden som medmennesker og arbejde sammen for en fælles fremtid.

Herre hør vor bøn, i Jesu navn! Amen

*Liturgi og bøn ved Thomas Hornemann-Thielcke*